# Εγκλήματα

### Από τη Βικιπαίδεια, την ελεύθερη εγκυκλοπαίδεια

Εγκλήματα
Είδος | Μαύρη κωμωδία
Εικόνα | 4:3, έγχρωμη
Διάρκεια | ~45 Λεπτά (ανα επεισόδιο)
Δημιουργοί | Λευτέρης Παπαπέτρου, Αντώνης Αγγελόπουλος
Παραγωγή | Ανδρέας Τσάκωνας
Πρωταγωνιστές | Μαρία Καβογιάννη, Κώστας Κόκλας, Καίτη Κωνσταντίνου, Υρώ Μανέ, Σταύρος Νικολαΐδης,
Χρήστος Χατζηπαναγιώτης,
Βασίλης Χαραλαμπόπουλος,
Σούλα Αθανασιάδου,
Αθηνόδωρος Προύσαλης
Χώρα | Ελλάδα
Τηλεοπτικός Σταθμός | Antenna
Προβολή | 1998 – 2000
Αριθμος Επεισοδίων |
[ Επίσημη Ιστοσελίδα]
Σελίδα IMDb

Η τηλεοπτική σειρά " Εγκλήματα " προβλήθηκε από τον Αντέννα την περίοδο 1998-1999 και 1999-2000. Σημείωσε μεγάλη επιτυχία και είχε πολύ υψηλές θεαματικότητες. Σεναριογράφος ήταν ο Λευτέρης Παπαπέτρου και σκηνοθέτης ο Αντώνης Αγγελόπουλος (σκηνοθέτης της εφετινής μεγάλης τηλεοπτικής επιτυχίας Στο Παρά Πέντε) .

## [Επεξεργασία] Υπόθεση

### [Επεξεργασία] Α' Κύκλος (1998-1999)

Μετά από έρευνες χρόνων, ο Αχιλλέας Μητρόπουλος (Χρήστος Χατζηπαναγιώτης) ψάχνει και βρίσκει μέσα από μια τηλεοπτική εκπομπή αναζητήσεων την χαμένη αδελφή του, Κορίνα (Μαρία Καβογιάννη). Αυτό όμως που δεν ήξερε όταν την βρήκε ήταν το μυστικό που κρύβει η Κορίνα.

Παράλληλα, ο Αχιλλέας είναι παντρεμένος με τη Φλώρα (Υρώ Μανέ). Απογοητευμένη από το γάμο της, η Φλώρα ενδίδει στον έρωτά της για το εφηβικό της φλερτ, τον Αλέκο Παπαδήμα (Κώστας Κόκλας), που διατηρεί ένα χασάπικο και είναι παντρεμένος με την όμορφη αλλά δηλητηριώδη Σωσώ (Καίτη Κωνσταντίνου). Στην ιστορία μπλέκεται ο Μιχάλης (Σταύρος Νικολαΐδης), παραγιός του Αλέκου και βοηθός του στο χασάπικο και ο κυρ Αριστείδης (Αθηνόδωρος Προύσαλης), πατέρας του Αχιλλέα, ο οποίος μένει μαζί με το γιο και τη νύφη του, καθώς και τη Μάχη Καραθάνου, οικιακή βοηθό.

Κατά τη διάρκεια της πρώτης σεζόν, συναντάμε πρώην πόρνες ερωτευμένες με τον Αχιλλέα, τη Σωσώ να ανακαλύπτει την αλήθεια για τη Φλώρα και να χρησιμοποιεί μπράβο για να βγάλει από τη μέση τον Αλέκο, και την Κορίνα να βρίσκει τον έρωτα της ζωής της, τον Παύλο.

Η πρώτη σεζόν κλείνει με το ταξίδι στη Σύρο, όπου βρίσκονται ο Παύλος με την Κορίνα για μήνα του μέλιτος, ο Αχιλλέας με τη Φλώρα για διακοπές και ο Αλέκος με τη Σωσώ! Ξεδιαλύνονται τα πάντα, και στο τελευταίο επεισόδιο του 1ου κύκλου, σε μια βαρκάδα μετά από πολύ φαγητό, η Σωσώ βουλιάζει τη βάρκα και όλοι χάνονται στη θάλασσα...

Το σήριαλ, κατά τις πρώτες του προβολές, δεν σημείωνε καλά νούμερα τηλεθέασης. Τα πρώτα επεισόδια δεν φαινόταν να έχουν την εύνοια της AGB, αλλά τα στελέχη του ΑΝΤΕΝΝΑ στήριξαν τη σειρά, γιατί πίστεψαν στο καλό σενάριο. Η επιμονή αυτή δεν συνηθίζεται στα ελληνικά κανάλια, αλλά είχε εντυπωσιακά αποτελέσματα στους αμέσως επόμενους μήνες προβoλής των "Εγλημάτων". Το τηλεοπτικό κοινό συνήθισε το ιδιόρυθμο-black χιούμορ των κειμένων και οι τηλεθεάσεις χτύπησαν κόκκινο. Μία από τις ελάχιστες περιπτώσεις που ο σταθμός στήριξε συνειδητά το προϊόν του, το οποίο τύχαινε να είναι και αξιόλογο.

### [Επεξεργασία] Β' Κύκλος (1999-2000)

Μετά από το ναυάγιο της Σύρου, η Φλώρα και ο Αλέκος είναι αγνοούμενοι. Η Σωσώ πιστεύει πως είναι νεκροί, ενώ ο Αχιλλέας ελπίζει... Παράλληλα, οι αγνοούμενοι ξανασμίγουν και αποφασίζουν να ξεκινήσουν μια νέα ζωή ως μετανάστες στο εξωτερικό. Όταν η Σωσώ μαθαίνει την αλήθεια, αποφασίζει να δράσει, ενώ ο Αχιλλέας πιστεύει πως οι δύο αγνοούμενοι έχουν απαχθεί από εξωγήινους.

Στο μεταξύ, η Κορίνα είναι ζωντανή, αλλά υποφέρει από αμνησία. Ο Θωμάς (Δημήτρης Αλεξανδρής) τη βρίσκει και αποφασίζει να την φροντίσει, αφού δεν ξέρει ποια είναι για να ειδοποιήσει τους δικούς της.

Μετά από πολλές περιπέτειες, όλοι καταλήγουην στην ίδια θέση: Ο Αλέκος στο σπίτι του με τη Σωσώ, η Φλώρα στο δικό της σπίτι και η Κορίνα θεραπευμένη ξανά στα παλιά της λημέρια. Ο Θωμάς γυρίζει καταφτάνει στην Αθήνα και ζητά από την Κορίνα να τον ακολουθήσει, τελικά όμως γυρίζει μόνος του. Η Φλώρα και η Σωσώ είναι έγκυες από τον Αλέκο και αποφασίζουν να τα κρατήσουν.

Στα τελευταία επεισόδια, σημειώνεται "Θανατικό" στην μεγάλη οικογένεια των Εγκλημάτων. Πρώτος ο σύζυγος της Κορίνας που της επέβαλαν με το ζόρι, μετά ο γιατρός, ο Παύλος, μετά ο Τζώνυ, ο γιος της Μάχης, και τέλος ο Μιχαλάκης. Στο προτελευταίο επεισόδιο, ο Τάκης Ζαχαράτος υποδύεται την Τερέζα Καραβοκύρη, μια ντετέκτιβ σταλμένη από τον Αρειστίδη, που γνωρίζει όλα τα μυστικά των ηρώων και τους απειλεί. Τέλος στο τελευταίο επεισόδιο, παρουσιάζεται η κατάσταση πέντε χρόνια μετά τις δυο γέννες. Ο Αχιλλέας αποκαλύπτει το αληθινό πρόσωπο, που γνώριζε για τον Αλέκο, και η Φλώρα συναντά κρυφά τον Αλέκο για τελευταία φορά σ' ένα λυόμενο.

Εκεί καταφτάνουν ο Αχιλλέας με την Κορίνα και η Σωσώ με βενζίνη και σπίρτα. Ανατινάζονται όλοι μαζί και φτάνουν στον άλλο κόσμο, όπου δέχονται μια εγκάρδια υποδοχή από τους νεκρούς. Η τελευταία σκηνή του επεισοδίου είναι είκοσι χρόνια μετά, με τη Μάχη και τον αρειστίδη να τρώνε μαζί με τα δυο ορφανά

## [Επεξεργασία] Διανομή

Ηθοποιός | Ρόλος
--- | ---
Μαρία Καβογιάννη | Κορίνα Μητροπούλου
Κώστας Κόκλας | Αλέκος Παπαδήμας
Καίτη Κωνσταντίνου | Σωσώ Παπαδήμα
Υρώ Μανέ | Φλώρα Μητροπούλου
Σταύρος Νικολαΐδης | Μιχάλης Ρούπακας
Χρήστος Χατζηπαναγιώτης | Αχιλλέας Μητρόπουλος
Βασίλης Χαραλαμπόπουλος | Γιάννης "Τζώνυ" Καραθάνος
Σούλα Αθανασιάδου | Μάχη Καραθάνου - Μητροπούλου
Αθηνόδωρος Προύσαλης | Αριστείδης Μητρόπουλος
Φωτεινή Μπαξεβάνη | Πέπη
Τάκης Ζαχαράτος | Τερέζα Καραβοκύρη
Κώστας Μπάρας | Βαλάντης
Κατερίνα Λέχου | Βίκυ (έκτακτη συμμετοχή)
Γιάννης Μποσταντζόγλου | Ηλίας Μητρόπουλος (έκτακτη συμμετοχή)
Βασίλης Ευταξόπουλος | Παύλος Λογαράς (έκτακτη συμμετοχή)

## [Επεξεργασία] Εξωτερικοί Σύνδεσμοι

- Καταχώρηση IMDb

Ανακτήθηκε από "http://el.wikipedia.org../../../%CE%B5/%CE%B3/%CE%BA/%CE%95%CE%B3%CE%BA%CE%BB%CE%AE%CE%BC%CE%B1%CF%84%CE%B1.html"

Κατηγορίες: ANT1 | Ελληνικές τηλεοπτικές σειρές

##### Views

- Άρθρο
- Συζήτηση
- Τελευταία έκδοση

##### Αναζήτηση